Kvennalandslið Íslands í fótbolta mætir Tékkum í undankeppni HM kvenna á morgun. Sigur tryggir íslenska liðinu efsta sæti riðilsins.
Við gerum okkur vel grein fyrir mikilvægi leiksins, segir Gunnhildur Yrsa Jónsdóttir, landsliðsfyrirliði, um leik Íslands og Tékklands í undankeppni HM kvenna í fótbolta á morgun. Sigur tryggir Íslandi efsta sæti riðilsins þegar tveir leikir eru eftir.
Ísland er í öðru sæti riðilsins sem stendur en með sigri á morgun kemst Ísland upp fyrir Evrópumeistara Hollands og á topp riðilsins fyrir lokaleikina tvo í haust. Efsta lið riðilsins kemst beint á HM en liðið í öðru sæti fer í umspil og íslenska liðið gerir sér vel grein fyrir stöðunni.
Sagði Gunnhildur Yra Jónsdóttir, fyrirliði, Ísland hefur mætt og unnið Tékka í tvígang á síðustu mánuðum; fyrst í undankeppni HM og svo í She Believesmótinu í Bandaríkjunum í febrúar. Þorsteinn Halldórsson, landsliðsþjálfari, segir Tékka með gott lið.
Sagði Þorsteinn Halldórsson. Leikur Íslands og Tékklands er á morgun klukkan 15:30 í beinni útsendingu RÚV. Upphitun hefst í HM stofunni klukkan 15:10.
Valur tryggði sér í gærkvöldi deildarmeistaratitil karla í handbolta með sigri á Selfossi, 38-26. Valsmenn urðu jafnir Haukum á toppi deildarinnar en Valur hafði betur í innbyrðisviðureignum liðanna og er því deildarmeistari. Valsmenn urðu Íslands- og bikarmeistarar á síðustu leiktíð og hafa unnið deildina og bikarinn á yfirstandandi leiktíð og því handhafar stóru titlanna þriggja. Úrslitakeppnin hefst 21. apríl og mætir Valur Fram í 8-liða úrslitum.
Í úrslitakeppni kvenna í körfubolta slógu Haukar ríkjandi Íslandsmeistara Vals út í gærkvöldi með sigri í þriðja leik liðanna í undanúrslitum, 80-73. Haukar unnu alla þrjá leiki liðanna í undanúrslitum og mæta annað hvort Fjölni eða Njarðvík í úrslitum. Njarðvík er 2-1 yfir í einvígi þeirra liða eftir 72-51 sigur í gærkvöldi.
Víkingur sigraði Breiðablik í meistarakeppni KSÍ í karlaflokki í fótbolta í gærkvöld, 1-0. Erlingur Agnarsson skoraði eina mark leiksins. Víkingar eru Íslands- og bikarmeistarar frá síðustu leiktíð en keppni hefst í Bestu deildinni á mánudaginn kemur.
Bandaríkjamaðurinn Scottie Scheffler sigraði á fyrsta risamóti ársins í golfi í gærkvöldi, Mastersmótinu. Scheffler lék á 10 höggum undir pari samanlagt og var þremur höggum á undan Norður-Íranum Rory McIlroy. Þetta var fyrsti sigur Scheffler á risamóti en hann er efstur á heimslista karla í golfi.
